Song Kang

Song Kang (; nosusu ontok 23 Ngiop 1994) nopo nga mimingkono Kabaatan Korea. Kono disio i ointutunan id suang siri televisyen kaampai no Love Alarm (2019–21), Sweet Home (2020), Navillera (2021), Nevertheless (2021), Forecasting Love and Weather (2022), om My Demon (2023). Ointutunan isio sabaagi "Son of Netflix" (tanak kusai do Netflix) tu kogumuan nopo siri disio nga posolimbahon maya platform dii.

Karier
2017–18: Kinoimpuunon
Minimpuun i Kang do minsingkono maya kono ponokodung ontok 2017 id siri televisyen Romantic comedy The Liar and His Lover. Kopihondot toun dii, naanu isio sabaagi mimingkono id drama kokomoi paganakanMan in the Kitchen. Nokoimnbulai nogi isio id duo o muzik vidiu: "Sweet Summer Night" mantad duo akaustik The Ade om "Love Story" mantad Suran. Ontok 8 Madas 2017, minapaharo o agensi disio, Namoo Actors do pirubaan miampai fan (peminat) – "Introduction to Rookies" montok di Kang miampai di Oh Seung-hoon om Lee Yoo-jin. 

Nosiliu i Kang do hos montok ababayan muzik SBS Inkigayo mantad Mansak gisom Gumas 2018 miampai di Seventeen's Mingyu om DIA's Jung Chae-yeon. Nosiliu nogi isio do puru potindohoi montok kopokitanan mogisuusuai (variety show) Village Survival, the Eight. Montok duo karaja dii, nokosuang isio nominasi sabaagi "Rookie Award" id 2018 SBS Entertainment Awards. Ontok Madas 2018, debut i Song id kopokitanan di lobi agayo (big-screen debut) maya filem fantasi Beautiful Vampire.

 Sukuon